Kan 'n ekonomiese Kodesa werk? | Landbou
In 1991 en 1992 het Kodesa die grondslag gelê vir veelparty- onderhandelinge, voor die mag van die NP-­regering na 'n tussentydse regering oorgedra is. Die ingewikkelde proses het gekom toe 'n vreedsame oorgang na 'n demo­krasie nie 'n gegewe was nie. Stemme begin opklink oor die hou van soortgelyke ekonomiese gesprekke vir 'n meer inklusiewe ekonomie. Foto: Gallo Images/Greame Williams
Onlangs het die uitvoerende hoof van Agri SA, mnr. Christo van der Rheede, 'n beroep om 'n ekonomiese Kodesa gedoen om oor die vernietigende gevolge van die covid-19-pandemie en die onluste in Julie vanjaar te besin.
Kodesa, die konvensie vir 'n demokratiese Suid-Afrika, verwys na die grondwetlike onderhandelinge wat apartheid tot 'n einde gebring en tot die aanvaarding van 'n nuwe grondwet vir 'n demokratiese Suid-Afrika in 1993 gelei het.